премі̂рныя ски̂ніи ду́хъ тво́й, ст҃и́телю са́вво ѻ́тче му́дре, хрс̑то́съ бг҃ъ досто́йнѡ прія̀: ты́ бо тро̑цы проповѣ́дникъ показа́лся єсѝ, єди́ное бж҃ество̀ сію̀ воспѣ́въ я́вѣ, дѣ́йственное хотѣ́ніе по єстеству̀ єди́ному всемо́щному, подобя́ся апс̑лѡвъ и ѻц҃є́въ уче́нію въ мі́рѣ, тѣ́мже чуде́съ дѣ́йство хрс̑то́съ нн҃ѣ тебѣ̀ да́руетъ, утвержда́я твоѐ дне́сь преставле́ніе, правосла́внѡ сла́вимъ просла́вльшагѡ тя̀ гдс̑а